title: Дванадесета Директива на Комисията от 20 февруари 1990 година относно адаптиране към постиженията на техническия прогрес на приложения II, III, IV, V и VI към Директива 76/768/ЕИО на Съвета относно сближаването на законодателствата на държавите-членки свързани с козметичните продукти

text:
               13/ 09

               BG

               Официален вестник на Европейския съюз

               235

         31990L0121

               L 071/40

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДВАНАДЕСЕТА ДИРЕКТИВА НА КОМИСИЯТА

   от 20 февруари 1990 година
   относно адаптиране към постиженията на техническия прогрес на приложения II, III, IV, V и VI към Директива 76/768/ЕИО на Съвета относно сближаването на законодателствата на държавите-членки, свързани с козметичните продукти
   (90/121/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 76/768/ЕИО на Съвета от 27 юли 1976 година относно сближаването на законодателствата на държавите-членки свързани с козметичните продукти (1), последно изменена с Директива 89/679/ЕИО (2), и по-специално член 8, параграф 2 от нея,
   като има предвид, че въз основа на наличната информация някои временно разрешени багрила, вещества и консерванти могат да бъдат окончателно разрешени, а други трябва да бъдат окончателно забранени или да бъдат разрешени за употреба през определен бъдещ период;
   като има предвид, че с цел да се опази публичното здраве следва да се забрани употребата на някои багрила, на 11-алфа-хидроксипрен-4-ене-3,20-дион и неговите естери, хормони, цирконий с изключение на някои комплекси, тиротрицин, антиандрогени със стероидна структура, ацетонитрил и тетрахидрозолин;
   като има предвид, че въз основа на най-новите постижения на науката и техниката употребата на оловен ацетат като средство за боядисване на косата в козметични продукти може да бъде разрешена, при условие че се спазват дадени предупреждения, които се поставят на етикета с цел опазване на публичното здраве;
   като има предвид, че трябва да бъде разрешена употребата на багрило CI 17 200;
   като има предвид, че въз основа на най-новите постижения на науката и техниката употребата на 3-децилокси-2-хидрокси-1-амино пропан-хидро-хлорид като консервант и употребата на Разтворител жълто 98 като багрило в продуктите за поддържане на ноктите и лакиране може да бъде разрешена, при условие че се спазват дадени ограничения и изисквания;
   като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите пречки пред търговията с козметични продукти,
   ПРИЕ НАСТОЯЩАТА ДИРЕКТИВА:
   Член 1
   Директива 76/768/ЕИО се изменя, както следва:

               1.

               В приложение II:

                           —

                           в номер 39 изразът „с изключение на посоченото в приложение V“ се заличава;

                           —

                           в номер 194 изразът „с изключение на посочените в приложение V“ се заличава;

                           —

                           в номер 289 изразът „съединения, с изключение на посочените в приложение V“, се заменя с израза „съединения, с изключение на посочените в приложение III, № 55, при дадените условия“,

                           —

                           в номера 376 и 377 се добавя изразът „и техните соли“,

                           —

                           добавят се следните вещества:

                              385.   11-алфа-хидроксипрен-4-ене-3,20-дион и неговите естери
                              386.   Багрило CI 42 640
                              387.   Багрило CI 13 065
                              388.   Багрило CI 42 535
                              389.   Багрило CI 61 554
                              390.   Антиандрогени със стероидна структура
                              391.   Цирконий и неговите съединения, с изключение на веществата, изброени под референтен № 50 на приложение III (част 1), и циркониеви лакове, пигменти или соли на багрила, изброени с номер 3 в приложение IV (част 1)
                              392.   Тиротрицин
                              393.   Ацетонитрил
                              394.   Тетрахидрозолин и неговите соли“.

               2.

               В приложение III, част 1, само във френския текст, само по отношение на референтен номер 1, борова киселина:

                           а)

                           в колона д) изразът „Да не се използва в продукти за грижи на деца под тригодишна възраст“ се замества с израза „Да не се използва в продукти за хигиена на деца под тригодишна възраст“ (английският текст не се променя);

                           б)

                           в колона е) изразът „Да не се използва в продукти за грижи на деца под тригодишна възраст“ се заменя с израза „Да не се използва в продукти за хигиена на деца под тригодишна възраст“ (английският текст не се променя).

               3.

               В приложение III, част 1 се прибавя референтен номер 55, както следва:

                           а

                           б

                           в

                           г

                           д

                           е

                           „55

                           Оловен ацетат

                           Само за боядисване на коса

                           0,6 % изчислени като олово

                           Да се пази от деца. Да се избягва контакт с очите. Ръцете да се измиват след употреба. Съдържа оловен ацетат. Да не се използва за боядисване на мигли, вежди и мустаци. Ако се появи кожно дразнене, употребата да се прекрати.“

               4.

               В приложение III, част 2, изразът „31.12.1989 г.“ в колоната „Разрешено за употреба до“ се замества с израза „31.12.1990 г.“ за следните референтни номера:
               2.   1,1,1-трихлоретан (метил хлороформ), и
               4.   Дитио-2,2′-бис (пиридин 1-оксид), с добавка на трихидратен магнезиев сулфат

               5.

               В приложение IV, част 1:

                           а)

                           багрило номер 42 640 се заличава;

                           б)

                           за номерата на цветния индекс 42 045 и 44 045, знакът „Х“ се заличава от колона 4 и се слага в колона 3;

                           в)

                           Изразът „Други ограничения и изисквания“ се заличава по отношение на номерата на цветен индекс 42 045 и 44 045;

                           г)

                           прибавя се бележка под линия „3“ при номер на цветния индекс 17 200.

               6.

               В приложение IV, част 2:

                           а)

                           прибавя се следното багрило:

                                       Номер на цветния индекс

                                       Цвят

                                       Област на приложение

                                       Други ограничения и изисквания2

                                       Разрешено за употреба до

                                       1

                                       2

                                       3

                                       4

                                       „Разтворител жълто 98

                                       Жълт

                                       х

                                       Само за продукти за поддържане на ноктите и лакиране, 0,5 % концентрация в готовия продукт

                                       31.12.1991 г.“

                           б)

                           номерата на цветния индекс 13 065, 21 110, 42 045, 42 535, 44 045 и 61 554 се заличават;

                           в)

                           изразът „31.12.1989 г.“ в колона „Разрешено за употреба до“ се заменя с израза „31.12.1990 г.“ по отношение на номерата на цветния индекс 26 100 и 73 900;

                           г)

                           изразът „31.12.1990 г.“ в колона „Разрешено за употреба до“ се заменя с израза „31.12.1991 г.“ по отношение на номер на цветния индекс 74 180;

               7.

               В приложение V, номера 1, 3, 6 и 9 се заличават.

               8.

                           а)

                           В приложение VI, част 2 се прибавя номер 27:

                                       а

                                       б

                                       в

                                       г

                                       д

                                       е

                                       27

                                       3-децилокси-2-хидрокси-1-амино пропан-хидро-хлорид (Декоминол) (INN))

                                       0,5 %

                                       31.12.1990 г.

                           б)

                           В приложение VI, част 2, изразът „31.12.1989 г.“ в колона е) се заменя с израза „31.12.1990 г.“ за следните вещества:
                           2.   Хлорфенезин (INN),
                           4.   Алкил (С12-С22) триметил амониев бромид и хлорид (включително цетримониев бромид) (*),
                           6.   4,4-диметил-1,3-оксазолидин,
                           15.   Бензетониев хлорид (INN) (*),
                           16.   Бензалкониев хлорид, бромид и захаринат (*),
                           17.   1-[1,3-бис (хидроксиметил) 2,5-диоксоимидазолидин-1-ил]-1,3-бис (хидроксимети) урея,
                           20.   Хексамидин (INN) и неговите соли (включително изетионат и 4-хидроксибензоат) (*),
                           21.   Бензилхемиформал (смес в съотношение 1:1 от бензилоксиметанол и (бензилоксиметокси) метанол).

         Член 2
   1.   Независимо от датите за упълномощаване, посочени в член 1, точки 4, 6 и 8, държавите-членки предприемат необходимите мерки, за да осигурят, че от 1 януари 1991 г. по отношение на веществата, посочени в член 1, точка 1, и от 1 януари 1992 г. по отношение на веществата, посочени в член 1, точки 3, 5, 6 и 8, производителите и вносителите, установени в Общността, не могат да доставят на пазара продукти, които не отговарят на изискванията на настоящата директива.
   2.   Държавите-членки предприемат необходимите мерки, за да осигурят, че продуктите, посочени в параграф 1, съдържащи веществата, посочени в член 1, точка 1, не могат да бъдат продавани или доставяни по друг начин на крайния потребител след 31 декември 1991 г., и че продуктите, съдържащи веществата, посочени в член 1, точки 3, 5, 6 и 8, не могат да бъдат продавани или доставяни на крайния потребител след 31 декември 1993 г., ако не отговарят на изискванията на настоящата директива.
   Член 3
   1.   Държавите-членки приемат необходимите законови, подзаконови и административни разпоредби, за да се съобразят с настоящата директива, най-късно до 31 декември 1990 г. Те незабавно уведомяват Комисията за това.
   2.   Държавите-членки съобщават на Комисията текстовете на разпоредбите на националното право, приети от тях в приложното поле на настоящата директива.
   Член 4
   Адресати на настоящата директива са държавите-членки.

      Съставено в Брюксел на 20 февруари 1990 година.

            За Комисията

         Karel VAN MIERT

            Член на Комисията

      (1)  ОВ L 262, 27.9.1976 г., стр. 169.

      (2)  ОВ L 398, 30.12.1989 г., стр. 25.


title: Директива 2003/23/ЕО на Комисията от 25 март 2003 година за изменение на Директива 91/414/ЕИО на Съвета за включване на активните вещества имазамокс, оксасулфурон, етоксисулфурон, форамсулфурон, оксадиарджил и циазофамидТекст от значение за ЕИП.

text:
               03/ 46

               BG

               Официален вестник на Европейския съюз

               243

         32003L0023

               L 081/39

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2003/23/ЕО НА КОМИСИЯТА

   от 25 март 2003 година
   за изменение на Директива 91/414/ЕИО на Съвета за включване на активните вещества имазамокс, оксасулфурон, етоксисулфурон, форамсулфурон, оксадиарджил и циазофамид
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2002/81//ЕО на Комисията (2), и по-специално член 6, параграф 1 от нея,
   като има предвид, че:

               (1)

               В съответствие с член 6, параграф 2 от Директива 91/414/ЕИО на 2 декември 1997 г. Франция получи заявление от Cyanamid NV/SA (сега BASF AG) за включването на активното вещество имазамокс в приложение I към Директива 91/414/ЕИО. Решение 1998/676/ЕО на Комисията (3) потвърди, че досието е „пълно“, тоест може да се счита за отговарящо, по принцип, на изискванията за данни и информация в приложения II и III към Директива 91/414/ЕИО.

               (2)

               На 29 май 1998 г. Италия получи подобно заявление от Novartis Protezione Piante SpA (сега Syngenta) относно оксасулфурона. Това заявление беше обявено за пълно с Решение 1999/237/ЕО на Комисията (4).

               (3)

               На 3 юли 1996 г. Италия получи подобно заявление от Hoechst Schering AgEvo GmbH (сега Bayer CropScience) по отношение на етоксисулфурона. Това заявление беше обявено за пълно с Решение 97/591/ЕО (5) на Комисията.

               (4)

               На 30 март 2000 г. Германия получи подобно заявление, подадено от Aventis Crop Science (сега Bayer CropSience) по отношение на форамсулфурона. Това заявление беше обявено за пълно с Решение 2000/540/ЕО на Комисията (6).

               (5)

               Италия получи на 16 юни 1997 г. подобно заявление от страна на Rhône Poulenc Agri SA (сега Bayer CropSience) относно оксадиарджила. Това заявление беше обявено за пълно с Решение 98/398/ЕО на Комисията (7).

               (6)

               Франция получи на 16 декември 1999 г. подобно заявление от страна на Ishira Sangyo Kaisha Ltd по отношение на циазофамида. Това заявление беше обявено за пълно с Решение 2000/412/ЕО на Комисията (8).

               (7)

               Съгласно разпоредбите на член 6, параграфи 2 и 4 от Директива 91/414/ЕИО въздействието на тези активни вещества върху здравето на човека и върху околната среда беше оценено от гледна точка на предлаганите от заявителите употреби. Определените докладващи държави-членки представиха на Комисията проект на доклад за оценка за веществото, съответно на 9 септември 1999 г. (имазамокс), на 10 май 2000 г. (оксасулфурон), на 20 май 1998 г. (етоксисулфурон), на 1 юни 2001 г. (форамсулфурон), на 20 юли 1999 г. (оксадиарджил), на 27 август 2001 г. (циазофамид).

               (8)

               Проектите на доклади за оценка са прегледани от държавите-членки и от Комисията в рамките на Постоянния комитет по хранителната верига и здравето на животните. Този преглед приключи на 3 декември 2002 г. под формата на анализни доклади на Комисията за имазамокса, оксасулфурона, етоксисулфурона, форамсулфурона, оксадиарджила и за циазофамида.

               (9)

               Прегледите на имазамокс, на оксасулфурон, на форамсулфурон, на оксадиарджил и на циазофамид не установиха неразрешени въпроси или загриженост, които да изискват консултация на Научния комитет по растенията.

               (10)

               По отношение на етоксисулфурона, документите и информацията също са представени на Научния комитет по растенията за отделна консултация. При първата консултация, научният комитет беше поканен да коментира възникването на туморите на матката при плъховете. В становището (9) си комитетът счете, че нарастването на случаите на тумор на матката при плъховете не е съотносимо с рисковете при хората, като се има предвид, че появата е само при висока доза, предизвикваща изразена обща токсичност. Не беше счетено за необходимо никакво друго допълнително проучване на механизмите. Беше направена допълнителна консултация по повод на евентуалния риск при водните организми. Във второто си становище (10) комитетът счете, че оценката на риска за етоксисулфурона за водните организми има пропуски в много отношения, по-специално за организмите, които живеят в наносите. Оценката на риска за водните растения и за водораслите от метаболита Ное 136086 на етоксисулфурона също беше счетена за непълна.
               По-късно допълнителните проучвания и информация бяха предоставени от заявителя и оценката на риска на активното вещество и на продуктите от неговото разграждане беше преразгледана от докладващата държава-членка.

               (11)

               Проведените различни анализи показаха, че съдържащите въпросните активни вещества продукти за растителна защита, като цяло, отговарят на изискванията, предвидени в член 5, параграф 1, букви а) и б) и в член 5, параграф 3 от Директива 91/414/ЕИО, по-специално по отношение на употребите, анализирани и уточнени в анализния доклад на Комисията. Следователно в приложение I следва да се включат тези активни вещества, за да се гарантира, че във всички държави-членки разрешенията за продуктите за растителна защита, съдържащи въпросните активни вещества, могат да се издават в съответствие с разпоредбите на тази директива.

               (12)

               Анализните доклади на Комисията са необходими за подходящото прилагане от държавите-членки на редица раздели на единните принципи, определени в Директива 91/414/ЕИО. Поради това, следва да се предвиди пълните анализни доклади, с изключение на поверителната информация по смисъла на член 14 от Директива 91/414/ЕИО, да са налични или предоставени на разположение от държавите-членки за консултация от заинтересованите страни.

               (13)

               След включването е необходим разумен срок, който да позволи на държавите-членки да прилагат разпоредбите на Директива 91/414/ЕИО по отношение на продуктите за растителна защита, съдържащи имазамокс, оксасулфурон, етоксисулфурон, форамсулфурон, оксадиарджил или циазофамид и по-специално, да преразгледат съществуващите временни разрешителни, като до изтичането на този срок, да ги променят в пълни разрешения, да ги изменят или оттеглят, в съответствие с разпоредбите на Директива 91/414/ЕИО.

               (14)

               Следователно е уместно Директива 91/414/ЕИО да се измени.

               (15)

               Мерките, предвидени в настоящата директива, са в съответствие със становището на Постоянния комитет по хранителната верига и опазване здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват най-късно до 31 декември 2003 г. законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за това.
   Те прилагат тези разпоредби считано от 1 януари 2004 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки преразглеждат разрешителното, издадено за всеки продукт за растителна защита, съдържащ имазамокс, оксасулфурон, етоксисулфурон, форамсулфурон, оксадиарджил или циазофамид, за да осигурят спазването на приложимите за тези активни вещества изисквания, определени в приложение I към Директива 91/414/ЕИО. Ако е необходимо, те изменят или оттеглят разрешителни в съответствие с Директива 91/414/ЕИО до 31 декември 2003 г.
   2.   Всеки продукт за растителна защита, разрешен и съдържащ имазамокс, оксасулфурон, етоксисулфурон, форамсулфурон, оксадиарджил или циазофамид като единствено активно вещество или като добавено към други активни вещества, включени в приложение I към Директива 91/414/ЕИО на 30 юни 2003 г., подлежи на повторна оценка от държавите-членки в съответствие с единните принципи, дадени в приложение VI към Директива 91/414/ЕИО. Въз основа на тази оценка, те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО. Когато е приложимо и най-късно до 31 декември 2004 г., държавите-членки изменят или оттеглят даденото за всеки продукт за растителна защита разрешително.
   Член 4
   Настоящата директива влиза в сила на 1 юли 2003 г.
   Член 5
   Адресати на настоящата директива са държавите-членки.

      Съставено в Брюксел на 25 март 2003 година.

            За Комисията

         David BYRNE

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 276, 12.10.2002 г., стр. 28.

      (3)  ОВ L 317, 26.11.1998 г., стр. 47.

      (4)  ОВ L 87, 31.3.1999 г., стр. 15.

      (5)  ОВ L 239, 30.8.1997 г., стр. 48.

      (6)  ОВ L 230, 12.9.2000 г., стр. 14.

      (7)  ОВ L 176, 20.6.1998 г., стр. 34.

      (8)  ОВ L 155, 28.6.2000 г., стр. 62.

      (9)  Становище на Научния комитет по растенията във връзка с оценката на етоксисулфурона в контекста на Директива 91/414/ЕИО на Съвета за пускането на пазара на продукти за растителна защита на пазара SСP/ЕTHOXY/002-final – прието на 22 септември 2000 г.).

      (10)  Становище на Научния комитет по растенията във връзка с оценката на етоксисулфурона [АЕ F095404] в контекста на Директива 91/414/ЕИО на Съвета за пускането на пазара на продукти за растителна защита на пазара (SСP/ЕTHOXY-Bis/002-final - прието на 7 юни 2001 г.).
   ПРИЛОЖЕНИЕ

      Следните редове се добавят в края на таблицата в приложение I

                  №

                  Общоприето наименование, идентификационни номера

                  Наименование по IUPAC

                  Чистота (1)

                  Влизане в сила

                  Изтичане на включването

                  Специални разпоредби

                  „41

                  имазамокс
                  CAS № 114311-32-9
                  CIPAC № 619

                  (±)-2-(4-изопропил-4метил-5-оксо-2-имидазолин-2-ил)-5-(метоксиметил) никотинова киселина

                  950 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като хербицид.
                  За изпълнението на единните принципи в приложение VI се отчитат заключенията на доклада за анализ за имазамокса и по-специално неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните.
                  В рамките на тази обща оценка, държавите-членки следва да обърнат специално внимание на възможността от заразяване на подземните води, когато активното вещество се прилага в чувствителните от гледна точка на почвата и/или на климатичните условия области. По целесъобразност, следва да се прилагат мерки, целящи смекчаване на рисковете.

                  42

                  Оксасулфурон
                  CAS № 144651-06-9
                  CIPAC№ 626

                  Оксетан-3-ил 2[(4,6-диметилпиримидин-2-ил) карбамоил-сулфамоил]бензоат

                  960 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като хербицид.
                  За изпълнението на единните принципи в приложение VI се отчитат заключенията на анализния доклад за оксасулфурона и по-специално неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните.

                              —

                              Държавите-членки следва да обърнат специално внимание на защитата на подземните води, когато активното вещество се прилага в чувствителните от гледна точка на почвата и/или на климатичните условия области.

                        По целесъобразност, следва да се прилагат мерки, целящи смекчаване на рисковете.

                  43

                  Етоксисулфурон
                  CAS № 126801-58-9
                  CIPAC№ 591

                  3-(4,6-диметоксипиримидин-2-ил)-1-(2-етоксифенокси-сулфонил)карбамид

                  950 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като хербицид.
                  За изпълнението на единните принципи в приложение VI се отчитат заключенията на анализния доклад за етоксисулфурона и по-специално неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните.
                  Държавите-членки трябва да обърнат специално внимание на защитата на нецелеви водни растения и водорасли в дренажните канали. По целесъобразност, следва да се прилагат мерки, целящи смекчаване на рисковете.

                  44

                  Форамсулфурон
                  CAS № 173159-57-4
                  CIPAC № 659

                  1-(4,6-диметоксипиримидин-2-ил)-3-(-диметилкарбамоил-5-формаидофенилсулфонил)карбамид

                  940 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като хербицид.
                  За изпълнението на единните принципи в приложение VI се отчитат заключенията на анализния доклад за форамсулфурон и по-специално неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните.
                  В рамките на тази обща оценка, държавите-членки следва да обърнат специално внимание на защитата на водните растения. По целесъобразност, следва да се прилагат мерки, целящи смекчаване на рисковете.

                  45

                  Оксадиарджил
                  CAS № 39807-15-3
                  CIPAC№ 604

                  5-терт-бутил-3-(2,4-дихлоро-5пропаргилоксифенил)-1,3,4оксадиол-2-(3Н)-one

                  980 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като хербицид.
                  За изпълнението на единните принципи в приложение VI се отчитат заключенията на анализния доклад за оксадиарджила и по-специално неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните.
                  В рамките на тази обща оценка, държавите-членки следва да обърнат специално внимание на защитата на защитата на водораслите и на водните растения. По целесъобразност, следва да се прилагат мерки, целящи смекчаване на рисковете.

                  46

                  Циазофамид
                  № CAS 120116-88-3
                  № CIPAC 653

                  4-хлоро-2циано-N,N-диметил-5-Р-толимидазол-1-сулфонамид

                  935 g/kg

                  1 юли 2003 г.

                  30 юни 2013 г.

                  Могат да бъдат разрешени единствено употребите като фунгицид.
                  За изпълнението на единните принципи в приложение VI се отчитат заключенията на анализния доклад за циазофамида и по-специално, неговите допълнения I и II, така както са завършени на 3 декември 2002 г. от Постоянния комитет по хранителната верига и здравето на животните. В рамките на тази обща оценка:

                              —

                              държавите-членки трябва да обърнат специално внимание на защитата на водните организми,

                              —

                              държавите-членки трябва да обърнат специално внимание на кинетиката и на разлагането на метаболита СТСА в почвата, по-специално в северните области на Европа.

                        По целесъобразност, следва да се прилагат мерки, целящи смекчаване на рисковете, или ограничения на употребите.

      (1)  Допълнителните подробности относно идентичността и спецификацията на активното вещество са предоставени в анализния доклад.“


title: Директива 2007/74/ЕО на Съвета от 20 декември 2007 година относно освобождаването от данък върху добавената стойност и акциз на стоки, внасяни от лица, пътуващи от трети страни

text:
               29.12.2007

               BG

               Официален вестник на Европейския съюз

               L 346/6

      ДИРЕКТИВА 2007/74/ЕО НА СЪВЕТА

   от 20 декември 2007 година
   относно освобождаването от данък върху добавената стойност и акциз на стоки, внасяни от лица, пътуващи от трети страни
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 93 от него,
   като взе предвид предложението на Комисията,
   като взе предвид становището на Европейския парламент,
   като взе предвид становището на Европейския икономически и социален комитет,
   като има предвид, че:

               (1)

               Директива 69/169/ЕИО на Съвета от 28 май 1969 г. за хармонизиране на законовите, подзаконовите и административните разпоредби относно освобождаване от данък върху оборота и акциз при внос при международните пътувания (1) установи общностна система от данъчни облекчения. Макар да се запазва необходимостта от поддържане на тази система, за да се предотврати двойно данъчно облагане, както и в случаи, когато предвид условията, при които се внасят стоките, обичайната потребност за защита на икономиката отсъства, тя следва да продължи да се прилага само за нетърговски внос на стоки с личния багаж на пътниците от трети страни.

               (2)

               Като се има предвид, обаче, броят на необходимите изменения, както и необходимостта от адаптиране на Директива 69/169/ЕИО към разширяването и към новите външни граници на Общността и от преструктуриране и опростяване на някои разпоредби с оглед постигане на яснота, пълното преразглеждане и замяна на Директива 69/169/ЕИО е оправдано.

               (3)

               Количествените лимити и паричните прагове, на които са предмет освобождаванията, следва да съответстват на текущите нужди на държавите-членки.

               (4)

               Паричният праг следва да отчита промени в действителната стойност на парите от последното увеличение през 1994 г. и следва също да отразява премахването на количествените лимити за стоките, облагани с акциз в някои държави-членки, които сега ще се включат в общия праг за ДДС.

               (5)

               Лесното пазаруване в чужбина можа да създаде проблеми за държави-членки, които граничат по суша с трети страни, в които цените са значително по-ниски. Поради това оправдано е да се въведе по-нисък паричен праг при видове пътуване, различно от пътуване с въздушен и морски транспорт.

               (6)

               Опитът на Комисията показва, че количествата за тютюневи изделия и алкохолни напитки като цяло се оказват подходящи, ето защо следва да бъдат запазени.

               (7)

               Количествените лимити за освобождаването на акцизни стоки следва да отразяват настоящата схема за данъчно облагане на тези стоки в държавите-членки. Съответно е уместно да се предвиди лимит за бирата, докато лимитите за парфюми, кафе и чай следва да бъдат преустановени.

               (8)

               Уместно е да се позволи на държавите-членки да определят по-ниски лимити по отношение на паричния праг за деца и да изключат непълнолетните лица от освобождаването за тютюневи изделия и алкохолни напитки, за да се гарантира високо ниво на опазване на здравето.

               (9)

               Като се има предвид нуждата да се насърчава високо ниво на опазване на здравето за гражданите на общността, е уместно да се позволи на държавите-членки да прилагат намалени количествени лимити за освобождаването на тютюневи изделия.

               (10)

               За да се вземе предвид особеното положение на някои лица по отношение на тяхното местонахождение или работна среда, следва също да е възможно за държавите-членки да прилагат по-тесни освобождавания за погранични работници, лица, живеещи в близост до границите на Общността, и екипажите на транспортни средства, използвани за международни пътувания.

               (11)

               Следва да се припомни, че Австрия граничи със Samnauntal, швейцарски анклав, в който се прилага специфична данъчна система, поради което данъчното облагане е значително по-ниско от това, което се прилага в останалата част от Швейцария и дори в кантона Graubünden, част от който е Samnauntal. С оглед тази специална ситуация, която е накарала Австрия да приложи по-ниски количествени ограничения за тютюневите изделия по отношение на този анклав съгласно член 5, параграф 8 от Директива 69/169/ЕИО, уместно е да се разреши на тази държава-членка да прилага по-ниския праг, предвиден за тютюневите изделия от тази директива, единствено спрямо Samnauntal.

               (12)

               За държавите-членки, които не са въвели еврото, следва да се създаде механизъм, позволяващ сумите, изразени в национални валути, да бъдат превръщани в евро, като по този начин се гарантира равно третиране в държавите-членки.

               (13)

               Сумата, върху която държавите-членки са свободни да не налагат данъци върху вноса на стоки, следва да бъде увеличена, за да отрази сегашните парични стойности.

         ПРИЕ НАСТОЯЩАТА ДИРЕКТИВА:
   ГЛАВА I
   ПРЕДМЕТ И ОПРЕДЕЛЕНИЯ
   Член 1
   Настоящата директива определя правилата, отнасящи се до освобождаването от данък върху добавената стойност (ДДС) и от акциз на стоки, внасяни в личния багаж на лица, пътуващи от трета страна или от територия, на която разпоредбите на Общността относно ДДС и/или акциза, както е определено в член 3, не се прилагат.
   Член 2
   Когато дадено пътуване включва транзит през територията на трета страна или започва на територия, както е посочено в член 1, настоящата директива се прилага, ако пътникът не е в състояние да докаже, че транспортираните в багажа му стоки са придобити съгласно общите условия за данъчното облагане на местния пазар на държава-членка и не са обект на каквото и да било възстановяване на ДДС или акциз.
   Прелитане без кацане не се счита за транзит.
   Член 3
   За целите на настоящата директива се прилагат следните определения:

               1.

               „трета страна“ означава страна, която не е държава-членка на Европейския съюз;
               Предвид финансовото споразумение между Франция и Княжество Монако от 18 май 1963 г. и споразумението за приятелство и добросъседство между Италия и Република Сан Марино от 31 март 1939 г., Монако не се счита за трета страна и Сан Марино не се счита за трета страна по отношение на акциза.

               2.

               „територия, на която не се прилагат разпоредбите на Общността за ДДС и/или акциз“ означава всяка територия, която не е територия на трета страна, за която не се прилагат директиви 2006/112/ЕО (2) и/или 92/12/ЕИО;
               Предвид споразумението между правителството на Обединеното Кралство и остров Ман по митнически, акцизни и други свързани въпроси от 15 октомври 1979 г., остров Ман не се счита за територия, на която не се прилагат разпоредбите на Общността за ДДС и/или акциз.

               3.

               „въздушни пътници“ и „морски пътници“ означава пътници, пътуващи по въздух или по море, но не с частни развлекателни полети или частно развлекателно плаване;

               4.

               „частни развлекателни полети“ и „частно развлекателно плаване“ означава използването на въздухоплавателно средство или плавателен съд от неговия собственик или от физическото или юридическото лице, което го ползва под наем или по друг начин, за нетърговски цели и по-специално за цели, различни от транспортирането на пътници или стоки, или предоставяне на услуги срещу заплащане, или за нуждите на държавни органи;

               5.

               „гранична зона“ означава зона, която по въздушна линия не се простира на повече от 15 километра от границата на дадена държава-членка и която включва местните административни области, част от територията на които се намира в зоната; Държавите-членки могат да предоставят изключения от това правило;

               6.

               „работещ в гранична зона“ означава всяко лице, чиято обичайна дейност изисква преминаване от другата страна на границата през работните за него дни.

         ГЛАВА II
   ОСВОБОЖДАВАНЕ
   РАЗДЕЛ 1
   Общи разпоредби
   Член 4
   Държавите-членки, на базата на парични прагове или количествени лимити, освобождават от ДДС и акциз стоки, внасяни в личния багаж на пътници, при условие че вносът няма търговски характер.
   Член 5
   За целите на прилагането на освобождаванията за личен багаж се счита целият багаж, който пътникът е в състояние да представи на митническите власти при пристигането си, както и багажът, който представя по-късно на същите тези власти, ако разполага с доказателство, че при отпътуването му този багаж е бил регистриран като придружаван багаж към компанията, отговорна за превозването на пътника. Гориво, различно от посоченото в член 11, не се счита за личен багаж.
   Член 6
   За целите на прилагането на освобождаванията за внос с нетърговски характер се счита вносът, който отговаря на следните условия:

               а)

               не се извършва редовно;

               б)

               състои се изключително от стоки за лична или семейна употреба от пътниците или от стоки, предназначени за подаръци.

         Видът или количеството на стоките не могат да са такива, че да предполагат внос с търговска цел.
   РАЗДЕЛ 2
   Парични прагове
   Член 7
   1.   Държавите-членки освобождават от ДДС и акциз вноса на стоки, различни от посочените в раздел 3, чиято обща стойност не надхвърля 300 EUR на човек.
   За въздушните и морските пътници паричният праг, посочен в първата алинея, е 430 EUR.
   2.   Държавите-членки могат да намалят паричния праг за пътници на възраст под петнадесет години, независимо от транспортното средство. Паричният праг, обаче, не може да бъде по-нисък от 150 EUR.
   3.   За целите на прилагането на паричните прагове стойността на отделна вещ не може да бъде разделяна.
   4.   Стойността на личния багаж на пътник, който се внася временно или повторно след неговия временен износ, и стойността на лекарствените продукти, необходими за лични нужди на пътника, не се вземат предвид за целите на прилагането на освобождаванията по параграфи 1 и 2.
   РАЗДЕЛ 3
   Количествени лимити
   Член 8
   1.   Държавите-членки освобождават от ДДС и акциз вноса на следните видове тютюневи изделия, при спазване на следните по-високи или по-ниски количествени лимити:

               а)

               200 цигари или 40 цигари;

               б)

               100 пурети или 20 пурети;

               в)

               50 пури или 10 пури;

               г)

               250 g тютюн за пушене или 50 g тютюн за пушене.

         За целите на параграф 4 всяко от количествата по букви а)—г) представлява 100 % от общото допустимо количество за тютюневи изделия.
   Пуретите са пури с максимално тегло 3 грама за къс.
   2.   Държавите-членки могат въведат разграничение между въздушните пътници и другите пътници, като прилагат по-ниските количествени лимити, посочени в параграф 1, само за пътници, които не са въздушни пътници.
   3.   Чрез дерогация от параграфи 1 и 2 Австрия може, доколкото данъчната система на швейцарския анклав Samnauntal се различава от тази, приложима в останалата част от кантона Graubünden, да ограничи прилагането на по-ниския количествен лимит за тютюневи изделия, внасяни на територията на тази държава-членка от пътници, които влизат на територията ѝ от швейцарския анклав Samnauntal.
   4.   За всеки отделен пътник освобождаването може да се прилага за всяка комбинация от тютюневи изделия, при условие че сборът от процентите, формирани от отделните допустими количества, не надвишава 100 %.
   Член 9
   1.   Държавите-членки освобождават от ДДС и акциз алкохола и алкохолните напитки, различни от непенливо вино и бира, при спазване на следните количествени лимити:

               а)

               общо 1 литър алкохол и алкохолни напитки с алкохолно съдържание над 22 об. % или неденатуриран етилов алкохол с алкохолно съдържание от 80 об. % или повече;

               б)

               общо 2 литра алкохол и алкохолни напитки с алкохолно съдържание под 22 об. %.

         Всяко от количествата, посочени в букви а) и б), представлява, за целите на параграф 2, 100 % от общото допустимо количество за алкохол и алкохолни напитки.
   2.   За всеки отделен пътник освобождаването може да се прилага за всяка комбинация от видовете алкохол и алкохолни напитки, посочени в параграф 1, при условие че сборът от процентите, формирани от отделните допустими количества, не надвишава 100 %.
   3.   Държавите-членки освобождават от ДДС и акциз общо 4 литра непенливо вино и 16 литра бира.
   Член 10
   Освобождаванията по членове 8 и 9 не се прилагат за пътници на възраст под 17 години.
   Член 11
   За всяко отделно моторно превозно средство държавите-членки освобождават от ДДС и акциз горивото, съдържащо се в стандартния резервоар, и не повече от 10 литра гориво в преносим съд.
   Член 12
   Стойността на стоките, посочени в членове 8, 9 или 11, не се взема предвид за целите на прилагането на освобождаването, предвидено в член 7, параграф 1.
   ГЛАВА III
   ОСОБЕНИ СЛУЧАИ
   Член 13
   1.   Държавите-членки могат да намалят паричните прагове и/или количествените лимити за пътници от следните категории:

               а)

               лица, които живеят в гранична зона;

               б)

               работещи в граничните зони;

               в)

               екипажи на транспортни средства, които се използват за пътуване от трета страна или от територия, на която не се прилагат разпоредбите на Общността за ДДС и/или акциз.

         2.   Параграф 1 не се прилага в случаите, когато пътник от някоя от посочените в този параграф категории представи доказателство, че отива отвъд граничната зона на държавата-членка или че не се завръща от граничната зона на съседна трета страна.
   Въпреки това той се прилага за работещите в гранични зони и за екипажите на транспортни средства, които се използват за международни пътувания, когато те внасят стоки по време на служебно пътуване.
   ГЛАВА IV
   ОБЩИ И ЗАКЛЮЧИТЕЛНИ РАЗПОРЕДБИ
   Член 14
   Държавите-членки могат да решат да не налагат ДДС или акциз върху вноса на стоки от пътник, когато сумата на данъка, който би следвало да се наложи, е равна на или по-малка от 10 EUR.
   Член 15
   1.   Еквивалентът на еврото в национална валута, приложим за изпълнението на настоящата директива, се определя веднъж годишно. Прилагат се курсовете, обявени на първия работен ден през месец октомври. Те се публикуват в Официален вестник на Европейския съюз и се прилагат от 1 януари следващата година.
   2.   Държавите-членки могат да закръгляват сумите в национална валута, получени в резултат на конвертирането на сумите в евро, предвидено в член 7, при условие че това закръгляне не превишава 5 EUR.
   3.   Държавите-членки могат да поддържат паричните прагове, които са в сила в момента на годишното коригиране, предвидено в параграф 1, ако преди закръглянето, което е предвидено в параграф 2, конвертирането на съответните сумите, които са изразени в евро, би имало за резултат промяна с по-малко от 5 % в сумата на освобождаването, изразена в национална валута, или намаляване на това освобождаване.
   Член 16
   На всеки четири години, като първият път е не по-късно от 2012 г., Комисията изпраща до Съвета доклад относно изпълнението на настоящата директива, ако е необходимо придружен от предложение за изменение.
   Член 17
   В член 5, параграф 9 от Директива 69/169/ЕИО датата 31 декември 2007 г. се заменя с 30 ноември 2008 г.
   Член 18
   Директива 69/169/ЕИО се отменя и се заменя с настоящата директива, считано от 1 декември 2008 г.
   Позоваванията на отменената директива се считат за позовавания на настоящата директива и следва да се четат според таблицата на съответствието, намираща се в приложението.
   Член 19
   1.   Държавите-членки привеждат в сила законовите, подзаконовите и административните разпоредби, необходими, за да се съобразят с членове 1—15 от настоящата директива, считано от 1 декември 2008 г. Те незабавно предоставят на Комисията текста на тези мерки.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 20
   Настоящата директива влиза в сила в деня на нейното публикуване в Официален вестник на Европейския съюз.
   Тя се прилага от 1 декември 2008 година.
   Въпреки това член 17 се прилага от 1 януари 2008 година.
   Член 21
   Адресати на настоящата директива са държавите-членки.

      Съставено в Брюксел на 20 декември 2007 година.

            За Съвета

            Председател

         F. NUNES CORREIA

      (1)  ОВ L 133, 4.6.1969 г., стр. 6. Директива, последно изменена с Директива 2005/93/ЕО (ОВ L 346, 29.12.2005 г., стр. 16).

      (2)  ОВ L 347, 11.12.2006 г., стр. 1. Директива, изменена с Директива 2006/138/ЕО (ОВ L 384, 29.12.2006 г., стр. 92).

      ПРИЛОЖЕНИЕ
      ТАБЛИЦА НА СЪОТВЕТСТВИЕТО

                  Директива 69/169/ЕИО

                  Настоящата директива

                  член 1, параграф 1

                  член 7, параграф 1

                  член 1, параграф 2

                  член 7, параграф 2

                  член 1, параграф 3

                  член 7, параграф 3

                  член 2

                  —

                  член 3, точка 1

                  член 7, параграф 4

                  член 3, точка 2

                  член 6

                  член 3, точка 3, първа алинея

                  член 5

                  член 3, точка 3, втора алинея

                  членове 5 и 11

                  член 4, параграф 1, уводно изречение

                  член 8, параграф 1, уводно изречение, член 9, параграф 1, уводно изречение

                  член 4, параграф 1, втора колона

                  —

                  член 4, параграф 1, буква а), първа колона

                  член 8, параграф 1

                  член 4, параграф 1, буква б), първа колона

                  член 9, параграф 1

                  член 4, параграф 1, букви в), г) и д), първа колона

                  —

                  член 4, параграф 2, първа алинея

                  член 10

                  член 4, параграф 2, втора алинея

                  —

                  член 4, параграф 3

                  член 12

                  член 4, параграф 4

                  член 2

                  член 4, параграф 5

                  —

                  член 5, параграф 1

                  —

                  член 5, параграф 2

                  член 13, параграф 1

                  член 5, параграф 3

                  —

                  член 5, параграф 4

                  член 13, параграф 2

                  член 5, параграф 5

                  —

                  член 5, параграф 6, уводно изречение, първо тире

                  член 3, параграф 5

                  член 5, параграф 6, уводно изречение, второ тире

                  член 3, параграф 6

                  член 5, параграф 7

                  —

                  член 5, параграф 8

                  —

                  член 5, параграф 9

                  —

                  член 7, параграф 1

                  —

                  член 7, параграф 2

                  член 15, параграф 1

                  член 7, параграф 3

                  член 15, параграф 2

                  член 7, параграф 4

                  член 15, параграф 3

                  член 7, параграф 5

                  —

                  член 7а, параграф 1

                  —

                  член 7а, параграф 2

                  член 14

                  член 7б

                  —

                  член 7в

                  —

                  член 7г

                  —

                  член 8, параграф 1

                  член 19, параграф 1, първа алинея

                  член 8, параграф 2, първа алинея

                  член 19, параграф 1, първа алинея

                  член 8, параграф 2, втора алинея

                  —

                  член 9

                  член 21


title: Директива 2002/7/EО на Европейския парламент и на Съвета от 18 февруари 2002 година относно изменение на Директива 96/53/ЕО на Съвета за определяне на максимално допустимите размери при вътрешен и международен превоз и на максимално допустимото тегло при международен превоз за определени пътни превозни средства, движещи се в рамките на Общността

text:
Важна правна забележка

|

32002L0007

Официален вестник n° L 067 , 09/03/2002 стр. 0047 - 0049 специално чешко издание глава 07 том 006 стр. 85  - 87 специално испанско издание глава 07 том 006 стр. 85  - 87 специално унгарско издание глава 07 том 006 стр. 85  - 87 специално литвийско издание глава 07 том 006 стр. 85  - 87 LV.ES глава 07 том 006 стр. 85  - 87 MT.ES глава 07 том 006 стр. 85  - 87 PL.ES глава 07 том 006 стр. 85  - 87 SK.ES глава 07 том 006 стр. 85  - 87 специално словенско издание глава 07 том 006 стр. 85  - 87

		20020218Директива 2002/7/EО на Европейския парламент и на Съветаот 18 февруари 2002 годинаотносно изменение на Директива 96/53/ЕО на Съвета за определяне на максимално допустимите размери при вътрешен и международен превоз и на максимално допустимото тегло при международен превоз за определени пътни превозни средства, движещи се в рамките на ОбщносттаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 71 от него,като взеха предвид предложението на Комисията [1],като взеха предвид становището на Икономическия и социален комитет [2],като взеха предвид становището на Комитета на регионите [3],в съответствие с процедурата, предвидена в член 251 от Договора [4],като имат предвид, че:(1) Директива 96/53/EО [5] установи, в рамките на общата транспортна политика, хармонизирани максимални размери за превозните средства при движението на пътни превозни средства, превозващи стоки.(2) Налице е необходимост от хармонизирани максимално допустими размери за превозните средства при движението на пътни превозни средства, превозващи пътници. Различията между стандартите, които са в сила в държавите-членки по отношение на размерите на пътническите пътни превозни средства, могат да имат неблагоприятен ефект върху условията на конкуренция и да представляват препятствие за превоза между държавите-членки.(3) Тъй като целта за хармонизирането на максимално допустимите размери за пътни превозни средства, превозващи пътници, не би могла да бъде задоволително постигната от държавите-членки и може следователно, поради мащаба или въздействието на предложеното действие, да бъде по-добре постигната на общностно равнище, Общността може да приеме мерки в съответствие с принципа на субсидиарността, постановен в член 5 от Договора. В съответствие с принципа на пропорционалността, постановен в упоменатия член, настоящата директива не излиза извън рамките на необходимото за постигането на тази цел.(4) В осъществяването на вътрешния пазар приложното поле на Директива 96/53/ЕО би следвало да бъде разпростряно за вътрешния транспорт, доколкото това касае характеристики, които значително нарушават условията на конкуренция в транспортния сектор, и по-специално стойностите, свързани с максимално допустимите дължина и широчина на превозните средства, предназначени за превоз на пътници.(5) Хармонизираните правила относно максималното тегло и размери на превозните средства следва да се запазят постоянни в дългосрочен план. Следователно измененията, предвидени в настоящата директива, не следва да създават прецедент за максимално допустимите тегло и размери на автобуси и други категории моторни превозни средства.(6) На основания пътна безопасност, автобусите следва да отговарят на техническите изисквания по отношение на тяхната маневреност.(7) От съображения за пътна безопасност, свързани със състоянието на тяхната инфраструктура, на Португалия и Обединеното кралство следва да бъде разрешено за преходен период да отказват използването на тяхна територия на автобуси, които не отговарят на определени изисквания за маневреност.(8) На автобуси, които са били регистрирани или пуснати в движение преди датата на въвеждане на настоящата директива и които не отговарят на характеристиките за размери, предвидени в настоящата директива, поради предходни различия в националните разпоредби или в методите за измерване, следва да бъде разрешено да продължават да предоставят транспортни услуги в рамките на държавата-членка, в която превозното средство е регистрирано или пуснато в движение.(9) Директива 96/53/ЕО следва да бъде съответно изменена,ПРИЕХА НАСТОЯЩАТА ДИРЕКТИВА:Член 1Директива 96/53/ЕО се изменя, както следва:1. в член 1:а) параграф 1, буква а) се заменя със следното:"а) размерите на моторните превозни средства от категория М2 и М3 и на техните ремаркета от категория 0 и на моторните превозни средства от категория N2 и N3 и на техните ремаркета от категория 03 и 04, дефинирани в приложение II към Директива 70/156/EИО на Съвета от 6 февруари 1970 г. относно сближаването на законодателствата на държавите-членки по отношение на типовото одобрение на моторните превозни средства и техните ремаркета [6].б) следният параграф се добавя:"3. Настоящата директива не се прилага за съчленени автобуси, съставени от повече от една съчленени секции.";2. в член 3, параграф 1, второто тире се заменя със следното:- "— при вътрешния превоз на превозни средства, регистрирани или пуснати в движение в друга държава-членка на основания, свързани с техните размери;"3. член 4 се изменя, както следва:а) параграфи 1 и 2 се заменят със следното:"1. Държавите-членки не разрешават нормалното движение в рамките на техните територии:а) на превозни средства или комбинирани превозни средства за вътрешен превоз на стоки, които не са в съответствие с характеристиките, посочени в точки 1.1., 1.2., 1.4., 1.5., 1.6., 1.7., 1.8., 4.2. и 4.4. от приложение I;б) на превозни средства за вътрешен превоз на пътници, които не са в съответствие с характеристиките, посочени в точки 1.1., 1.2., 1.4a, 1.5. и 1.5a от приложение I.2. Държавите-членки могат, въпреки това, да разрешат движението в рамките на техните територии:а) на превозни средства или комбинирани превозни средства за вътрешен превоз на стоки, които не са в съответствие с характеристиките, посочени в точки 1.3., 2, 3, 4.1. и 4.3. от приложение I;б) на превозни средства за вътрешен превоз на пътници, които не са в съответствие с характеристиките, посочени в точки 1.3., 2, 3, 4.1. и 4.3. от приложение I.";б) параграф 4 се изменя, както следва:i) в първа алинея изразът "превозни средства или комбинирани превозни средства, използвани за превоз на стоки, които…" се заменя с "превозни средства или комбинирани превозни средства, използвани за превоз, които…";ii) в трета алинея изразът "движението на нейна територия при вътрешен превоз на стоки на превозни средства…" се заменя с "движението на нейна територия при вътрешен превоз на превозни средства…";в) следният параграф се добавя:"7. До 31 декември 2020 г. държавите-членки могат да разрешат на автобуси, които са били регистрирани или пуснати в движение преди въвеждането на настоящата директива, но чиито размери надвишават тези, посочени в точки 1.1., 1.2., 1.5. и 1.5a от приложение I, да се движат в рамките на тяхната територия.";4. Член 7 се заменя със следния текст:"Член 7Настоящата директива не препятства прилагането на разпоредбите за движение по пътищата, които са в сила във всяка държава-членка и които позволяват теглото и/или размерите на превозните средства по определени пътища или структури на гражданското строителство да бъдат ограничени, независимо от държавата на регистрация на такива превозни средства или държавата, в която тези превозни средства са пуснати в движение.Това включва възможността за налагане на местни ограничения по отношение на максимално допустимите размери и/или тегло на превозните средства, те могат да бъдат използвани в конкретни области или по конкретни пътища, когато инфраструктурата не е подходяща за дълги и тежкотоварни превозни средства, като например градски центрове, малки села или места, представляващи природна забележителност.";5. следният член се добавя:"Член 8aПортугалия и Обединеното Кралство могат да откажат или да забранят използването на тяхна територия до 9 март 2005 г. на автобусите, упоменати в точка 1.1. от приложение I, освен ако те не отговарят на следните изисквания за маневреност:- когато автобусът е неподвижен, а водещите му колела са така насочени, че ако превозното средство се задвижи, най-външната му предна точка би описала окръжност с радиус 12,50 м, вертикалната равнина, допираща се до страната на превозното средство, която е с лице навън от окръжността, следва да бъде установена чрез очертаване на линия върху земята. В случая на съчленен автобус двете неподвижни части следва да бъдат успоредни на равнината,- когато автобусът се движи напред с едната или с другата си страна и описва окръжност с радиус 12,50 м, нито една част от него не може да излезе извън вертикалната равнина с повече от 0,80 м в случая на неподвижен автобус с дължина до 12 м, или с повече от 1,20 м в случая на неподвижен автобус с дължина до 12 м, или на съчленен автобус.";6. следният член се добавя:"Член 10аПо отношение на приложение I, точка 1.5a, Комисията най-късно до 9 март 2005 г., представя доклад относно вероятността да се изпълни намаляването на стойността от 0,60 м, упомената във втора алинея на настоящата точка, за да се подобрят условията за безопасност, свързани с маневреността на дълги автобуси. Ако е подходящо, докладът се придружава със законодателно предложение за съответно изменение на настоящата директива.";7. Приложение I се изменя, както следва:а) точка 1.1. се заменя със следното:"1.1. максимална дължина:Моторно превозно средство, различно от автобус 12,00 м | 12,00 м |— ремарке | 12,00 м |— съчленено превозно средство | 16,50 м |— автовлак | 18,75 м |— съчленен автобус | 18,75 м |— автобус с две оси | 13,50 м |— автобус с повече от две оси | 15,00 м |— автобус + ремарке | 18,75 м"; |б) следната точка се добавя:"1.4а. Ако каквито и да са подвижни приспособления, като багажници за ски, са монтирани към даден автобус, неговата дължина, включваща и приспособленията, не следва да надвишава максималната дължина, предвидена в точка 1.1.";в) следната точка се добавя:"1.5а. Допълнителни изисквания за автобусите:При неподвижно превозно средство вертикалната равнина, допираща се до страната на превозното средство, която е с лице навън от окръжността, следва да бъде установена чрез очертаване на линия върху земята. В случая на съчленен автобус двете неподвижни части следва да бъдат успоредни на равнината.Когато автобусът подхожда от движение по права линия към кръговото движение, описано в точка 1.5., нито една част от него не може да излезе извън вертикалната равнина с повече от 0,60 м."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 9 март 2004 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното си законодателство, които приемат в областта, уредена с настоящата директива.Член 3Настоящата директива влиза в сила в деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 18 февруари 2002 година.За Европейския парламентПредседателP. CoxЗа СъветаПредседателJ. Piqué i Camps[1] ОВ C 274 E, 26.9.2000 г., стр. 32.[2] ОВ C 123, 25.4.2001 г., стр. 76.[3] ОВ C 144, 16.5.2001 г., стр. 15.[4] Становище на Европейския парламент от 3 октомври 2000 г. (ОВ C 178, 22.6.2001 г., стр. 60), Обща позиция на Съвета от 27 септември 2001 г. (ОВ C 360, 15.12.2001 г., стр. 7) и Решение на Европейския парламент от 17 януари 2002 г.[5] ОВ L 235, 17.9.1996 г., стр. 59.[6] ОВ L 42, 23.2.1970 г., стр. 1. Директива, последно изменена от Директива 2000/40/ЕО на Европейския парламент и на Съвета (ОВ L 203, 10.8.2000 г., стр. 9).";--------------------------------------------------


title: Директива (ЕС) 2015/2116 на Комисията от 23 ноември 2015 година за изменение, с цел приемане на специфични гранични стойности за химикали, използвани в детски играчки, на допълнение В към приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на химикала бензизотиазолинон (Текст от значение за ЕИП)

text:
               24.11.2015

               BG

               Официален вестник на Европейския съюз

               L 306/20

         ДИРЕКТИВА (ЕС) 2015/2116 НА КОМИСИЯТА
   от 23 ноември 2015 година
   за изменение, с цел приемане на специфични гранични стойности за химикали, използвани в детски играчки, на допълнение В към приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на химикала бензизотиазолинон
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (1), и по-специално член 46, параграф 2 от нея,
   като има предвид, че:

               (1)

               С цел да се осигури висока степен на защита на децата срещу рискове, причинени от химически вещества в детските играчки, с Директива 2009/48/ЕО се въвеждат определени изисквания по отношение на химически вещества като например тези, които са класифицирани като канцерогенни, мутагенни или токсични за репродукцията (CMR) съгласно Регламент (ЕО) № 1272/2008 на Европейския парламент и на Съвета (2), алергенните аромати и някои елементи. Освен това с Директива 2009/48/ЕО се оправомощава Комисията да приема специфични гранични стойности за химикали, използвани в играчки, предназначени за употреба от деца на възраст под 36 месеца, и в други детски играчки, предназначени да бъдат слагани в устата, с цел да се осигури подходяща защита в случай на играчки, при които има висока степен на излагане на тяхното въздействие. Приемането на такива гранични стойности става под формата на включване в допълнение В към приложение II към Директива 2009/48/ЕО.

               (2)

               По отношение на определен брой химикали прилаганите понастоящем гранични стойности са или твърде високи с оглед на наличните научни доказателства, или изобщо не се прилагат гранични стойности. Поради това за тях следва да се приемат специфични гранични стойности, като се вземат предвид изискванията за опаковане на храни, както и разликите между детски играчки и материали, които са предназначени да влизат в контакт с храни.

               (3)

               Европейската комисия създаде експертна група по въпросите на безопасността на детските играчки, която да я консултира при подготовката на законодателни предложения и инициативи, свързани с политиката в областта на безопасността на детските играчки. Мисията на нейната подгрупа„Химикали“ е да предоставя подобни съвети във връзка с химическите вещества, които е възможно да се използват в детските играчки.

               (4)

               1,2-бензизотиазол-3(2Н)-он (1,2-бензизотиазолин-3-он, BIT, CAS № 2634-33-5) се използва като консервант в съдържащи вода детски играчки (3), включително в бои за любителски цели и бои за рисуване с пръсти (4), както е видно от резултатите от извършено проучване на пазара с участието на стопански субекти и техните търговски сдружения, представители на потребителите и центрове по алергология, както и от търсене в интернет и посещения на място в магазинната мрежа (5).

               (5)

               Подгрупа „Химикали“ възприе като основа за разискванията си във връзка с BIT съответното становище на Научния комитет по безопасност на потребителите (НКБП), в което се отбелязва, че BIT е добре документиран контактeн алерген (6). Въпреки че в становището BIT e охарактеризиран като умерен сенсибилизатор с по-слабо действие в сравнение с други предлагани на пазара козметични консерванти (7), в становището се стига до заключението, че изотиазолиноните са важни контактни алергени за потребителите в Европа (8). Използването на BIT в козметични продукти не е позволено (9).

               (6)

               По силата на Регламент (ЕО) № 1272/2008 BIT е класифициран като кожен сенсибилизатор. Понастоящем в Директива 2009/48/ЕО не е посочена специфична гранична стойност за BIT, нито обща гранична стойност за сенсибилизаторите.

               (7)

               С оглед на гореизложеното подгрупа „Химикали“ е на мнение, че следва да се забрани употребата на BIT в детските играчки. В съответствие с европейски стандарт EN 71-9:2005+A1:2007 съдържанието на веществата, чиято употреба подлежи на забрана, следва да бъде ограничено до границата на количествено определяне (ГКО) на подходящ метод за изпитване (10). Съответно подгрупа „Химикали“ препоръча по време на заседанието си от 26 март 2014 г. съдържанието на BIT в детските играчки да се ограничи до неговата ГКО, а именно до максимална концентрация от 5 mg/kg. Употребата на BIT не е регламентирана по отношение на материалите, предназначени да влизат в контакт с храни.

               (8)

               С оглед на гореизложеното, допълнение В към приложение II към Директива 2009/48/ЕО следва да бъде изменено, като в него се включи гранична стойност на съдържанието за BIT в детските играчки.

               (9)

               Граничната стойност на съдържанието, определена с настоящата директива, следва да бъде преразгледана най-късно пет години след датата, от която държавите членки трябва да прилагат настоящата директива.

               (10)

               Мерките, предвидени в настоящата директива, са в съответствие със становището на комитета, създаден съгласно член 47 от Директива 2009/48/ЕО,

         ПРИЕ НАСТОЯЩАТА ДИРЕКТИВА:
   Член 1
   В допълнение В към приложение II към Директива 2009/48/ЕО се добавя следното вписване:

                  Вещество

                  CAS №

                  Гранична стойност

                  „1,2-бензизотиазол-3(2H)-он

                  2634-33-5

                  5 mg/kg (гранична стойност на съдържанието) във воднисти материали за детски играчки, с съответствие с методите, определени в EN 71-10:2005 и EN 71-11:2005“

   Член 2
   1.   Държавите членки приемат и публикуват не по-късно от 24 май 2017 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 24 май 2017 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 4
   Адресати на настоящата директива са държавите членки.

      Съставено в Брюксел на 23 ноември 2015 година.

            За Комисията

            Председател

         Jean-Claude JUNCKER

      (1)  ОВ L 170, 30.6.2009 г., стр. 1.

      (2)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      (3)  Датска агенция за опазване на околната среда (2014 г.), Survey of chemical substances in consumer products (Проучване на химически вещества в потребителските продукти), бр. 124, 2014 г.: „Survey and health assessment of preservatives in toys“ („Проучване и здравна оценка на консерванти в детските играчки“), таблица 24 на стр. 56.

      (4)  Датска агенция за опазване на околната среда (2014 г.), Survey of chemical substances in consumer products (Проучване на химически вещества в потребителските продукти), бр. 124, 2014 г, стр. 38—39.

      (5)  Датска агенция за опазване на околната среда (2014 г.), Survey of chemical substances in consumer products (Проучване на химически вещества в потребителските продукти), бр. 124, 2014 г, стр. 19 и следващи.

      (6)  Научен комитет по безопасност на потребителите (НКБП), Становище относно бензизотиазолинон (BIT). Становище, прието на 26—27 юни 2012 г., стр. 16 и 26.

      (7)  Датска агенция за опазване на околната среда (2014 г.), Survey of chemical substances in consumer products (Проучване на химически вещества в потребителските продукти), бр. 124, 2014 г, стр. 16.

      (8)  Датска агенция за опазване на околната среда (2014 г.), Survey of chemical substances in consumer products (Проучване на химически вещества в потребителските продукти), бр. 124, 2014 г, стр. 26.

      (9)  Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (ОВ L 342, 22.12.2009 г., стр. 59).

      (10)  EN 71-9:2005+A1:2007, приложение A, раздел A.10.